- yenna-as: ahya ɛemmi, tamacahut n lekdeb, yenna-as: amek ad ak-d awiɣ tamacahut n lekdeb nekkini cfiɣ am ass-a ass mi tluleḍ, yenna-as: a ɛemmi as-nni yefka-d rebbi yiwen wass igerrez, deg unebdu, smayem ṭṭerḍiqen-t, adfel isenna-t armi d tawwurt ur yelli wansa ad tɛaddiḍ, yenna-as a ɛemmi, cfiɣ-d ass-nni jeddi iruḥ ɣer ssuq, ass-mi-d yewweḍ yufa-kid tluleḍ, yenna-as dɣa d nekk i yewten lbarud a ɛemmi,yenna-as cwit akka a ɛemmi i lferḥ-nni i deg i nefraḥ, jeddi yeččur-d acwari, inna-as lqeḍyan neksit-id, inna-as ruḥaɣ ɣer ukufi ad kseɣ kra n tkemcin n tazart, inna-as: kecmaɣ ɣer ukufi ufiɣ tamdint, yiwet n temdint d acu-ten ilellucen, d acu-ten iṭenṭunen, d acu-ten iberwiḍen-nni akk ileḥḥun, ufiɣ lɛibad tferfiren, yal lḥaǧa tellaɛlaɛ.